จงสรุปบทความ ภาษีหัก ณ ที่จ่าย กับคนกลุ่ม Millennial
พูดถึง “ภาษี หัก ณ ที่จ่าย” ที่โดนหักทุก ๆ เดือนหรือทุก ๆ ครั้งที่มีรายได้ บางคนอาจไม่ได้สนใจเพราะมองว่าเป็นจำนวนเงินที่ไม่ได้เยอะในแต่ละเดือน แต่พอรวม ๆ กันทั้งปีแล้วกลับเป็นจำนวนเงินที่ไม่น้อยเลยทีเดียว ซึ่งชาว Millennial ที่เริ่มเข้าสู่ช่วงต้นของวัยทำงาน จะต้องเริ่มให้ความสำคัญกับการวางแผนภาษี วันนี้ K-Expert จะมาพูดถึงการวางแผนภาษีกันว่าจะมีวิธีอย่างไรบ้าง  ทำความรู้จักกลุ่ม Millennial คือใคร Millennial คือ กลุ่มคนที่มีอายุตั้งแต่ 19-39 ปี หรือเกิดในช่วง ค.ศ. 1980-2000 ซี่งเป็นกลุ่มคนทำงานในช่วงต้น เติบโตมาพร้อมกับการพัฒนาของออนไลน์และเทคโนโลยี มีความคิดเป็นของตัวเอง ติดตามเทคโนโลยีใหม่ ๆ อยู่เสมอ สนใจการดูแลสุขภาพ ต้องการความสำเร็จอย่างรวดเร็ว คิดนอกกรอบ สนใจด้านการลงทุนและเข้าถึงสื่อออนไลน์ได้มากที่สุด ชอบใช้เวลาพบปะเพื่อนฝูง ชอบออกไปรับประทานอาหารนอกบ้าน ให้ความสำคัญกับสังคม ดังนั้น การตัดสินใจจะซื้ออะไร หรือจะลงทุนอะไรนั้น ต้องถามความคิดเห็นเพื่อนก่อนเสมอ โดยส่วนใหญ่จะเชื่อในคำแนะนำจากเพื่อน ๆ ถ้ายังไม่แน่ใจ ก็จะหาข้อมูลเพิ่มเติมเพื่อความมั่นใจในการตัดสินใจของตนเองเพิ่มเข้าไปอีก เทคนิควางแผนภาษีสำหรับชาว Millennial สำหรับชาว Millennial ที่อยู่ในช่วงเริ่มต้นการทำงาน ที่สนใจด้านการลงทุนเพิ่มจากการทำงานประจำ มีรายได้จากการ “ลงแรงทำงาน” และมีรายได้จากการ “ลงทุน ให้เงินทำงานแทนเรา” ลองสำรวจดูว่ามีรายได้ที่เสีย “ภาษีหัก ณ ที่จ่าย” ที่เป็นรายได้จากการออมเงินหรือลงทุนบ้างหรือไม่ เพราะเราสามารถบริหารจัดการภาษีด้วย 3 เทคนิควางแผนภาษีดังนี้ 1. กรณีที่มีรายได้จาก ดอกเบี้ยเงินฝากประจำ ดอกเบี้ยพันธบัตรรัฐบาลต่าง ๆ ที่ถูกหักภาษีหัก ณ ที่จ่าย 15% และเรามีฐานภาษีที่ต่ำอยู่ในช่วงที่ไม่เสียภาษีหรือฐานภาษีไม่เกิน 10% มีรายได้สุทธิน้อยกว่า 500,000 บาท แนะนำให้ยื่นรวมเงินได้เพื่อขอคืนภาษีหัก ณ ที่จ่าย 15% และเสียภาษีตามฐานปกติของเราได้ ตัวอย่างเช่น เราเสียฐานภาษี 5% แต่ถูกหักภาษีหัก ณ ที่จ่าย 15% เราสามารถขอคืนภาษีที่หักเกิน 10% คืนมาได้ 2. กรณีที่มีการลงทุนในกองทุนหุ้นที่มีการจ่ายเงินปันผล ลองสำรวจดูว่ามีการหักภาษี ณ ที่จ่ายหรือไม่ เงินปันผลที่ถูกหัก ณ ที่จ่าย 10% หากเราไม่เสียภาษีเลยหรือเสียในฐาน 5% มีรายได้สุทธิน้อยกว่า 300,000 บาท แนะนำให้ยื่นรวมเงินได้เพื่อขอคืนภาษีหัก ณ ที่จ่ายได้ 10% เราสามารถขอคืนภาษีที่หักเกิน 5% คืนมาได้ 3. กรณีที่มีการลงทุนหุ้นสามัญที่จดทะเบียนและได้รับเงินปันผล การวางแผนภาษีโดยการขอคืนภาษีเงินปันผล (เครดิตภาษีเงินปันผล) ที่กิจการถูกหักซ้ำซ้อนในรูปแบบนิติบุคคลและการจ่ายเงินปันผลของบุคคลธรรมดา โดยปกติกำไรของบริษัทจะถูกหัก ณ ที่จ่ายไปก่อนนำมาจ่ายเงินปันผล ยกตัวอย่างเช่น บริษัท A ได้กำไร 100 บาท ต้องเสียภาษีนิติบุคคล 20 บาท คงเหลือกำไรเพื่อจ่ายเงินปันผล 80 บาท หากบริษัทต้องการจ่ายเงินปันผลแก่บุคคลธรรมดาจะต้องถูกหัก ณ ที่จ่ายอีก 10% เป็นเงิน 8 บาท คงเหลือจ่ายเงินปันผลได้เพียง 72 บาท จากกำไร 100 บาท สำหรับภาษีนิติบุคคลและบุคคลธรรมดาถูกหัก 28 บาท ที่ถูกหักซ้ำซ้อนกัน เราสามารถขอคืนได้ และเสียภาษีตามฐานภาษีของเราเอง ดังนั้น สำหรับผู้มีเงินได้เสียภาษีในอัตราที่ต่ำกว่าภาษีนิติบุคคล (20%) แนะนำให้ใช้สิทธิขอคืนภาษีเงินปันผล
Millennial คือ กลุ่มคนอายุตั้งแต่ 19-39 ปี ที่เริ่มเข้าสู่ช่วงต้นของวัยทำงาน เติบโตมาพร้อมการพัฒนาของโลกออนไลน์และเทคโนโลยี รวมทั้งมีเงื่อนไขเทคนิคในการวางแผนเพื่อรับมือเกี่ยวกับกฎหมายภาษีหัก ณ ที่จ่าย ต่างจากกลุ่มอื่น โดยสามารถบริหารจัดการภาษีได้ด้วย 3 เทคนิคดังนี้

1) กรณีมีฐานภาษีที่ต่ำอยู่ในช่วงที่ไม่เสียภาษีหรือฐานภาษีไม่เกิน 10% เนื่องจากมีรายได้สุทธิน้อยกว่า 500,000 บาท กับมีรายได้จากดอกเบี้ยเงินฝากประจำ ดอกเบี้ยพันธบัตรรัฐบาลต่างๆ ที่ถูกหักภาษี ณ ที่จ่าย 15% แนะนำให้ยื่นรวมเงินได้เพื่อขอคืนภาษีหัก ณ ที่จ่าย 15% และเสียภาษีตามฐานปกติ 

2) กรณีมีการลงทุนในกองทุนหุ้นที่มีการจ่ายเงินปันผล เงินปันผลจะถูกหัก ณ ที่จ่าย 10% แต่หากฐานภาษีของเราคือไม่ต้องเสียภาษีเลยหรือเสียในฐาน 5% เนื่องจากมีรายได้สุทธิน้อยกว่า 300,000 บาท แนะนำให้ยื่นรวมเงินได้เพื่อขอคืนภาษีหัก ณ ที่จ่ายได้ 10% ซึ่งจะสามารถขอคืนภาษีที่หักเกิน 5% คืนมาได้

3) กรณีมีการลงทุนหุ้นสามัญที่จดทะเบียนและได้รับเงินปันผล สามารถขอคืนภาษีเงินปันผล (เครดิตภาษีเงินปันผล) ที่กิจการถูกหักซ้ำซ้อนในรูปแบบนิติบุคคลและการจ่ายเงินปันผลของบุคคลธรรมดาได้ และเสียภาษีตามฐานภาษีของเราเอง เนื่องจากผู้มีเงินได้จะเสียภาษีในอัตราที่ต่ำกว่าภาษีนิติบุคคล (20%) รวมทั้งแนะนำให้ใช้สิทธิขอคืนภาษีเงินปันผล
18.กฎหมายภาษี